میللت وکیلی قنیره پاشایئوا تورکییهده کئچیریلهن «۲۴-جو بین الخالق خزر شعیر آخشاملاری»نا قاتیلیب.
کولت. آذ خبر وئریر کی، تدبیرده تورکییهنین بیر سیرا رسمی شخصلری، ضیالیلاری، مطبوعات نمایندهلری، تورک دونیاسینین موختلیف بؤلگهلریندن گلن تانینمیش شاعر، یازار، آیدین و اجتماعی فعاللار ایشتیراک ائدیب.
میللت وکیلی تورک کؤکنلی اینسانلارین یاشادیغی آغریلاردان، اذیت چکدیی پروبلئملردن دانیشیب:
«گوج بیرلیکدهدیر و بیرلیکده عدالتسیزلیکلره قارشی داها گوجلو موباریزه آپارا بیلریک. بؤلگهده سون گونلر وضعیت داها دا گرگینلشیب. قارداشلیق یاخشی گونده ده، چتین گونده ده بیرلیکده اولماقدیر. آذربایجان خالقی هر زامان قارداش تورکییهنین، دیگر تورک دؤولت و توپلوملارینین یانیندادیر. آذربایجان بیزیم اولدوغو قدر سیزین، تورکییه ده بوراداکی اینسانیمیز قدر بیزیم وتهنیزمیدیر. اینانیرام کی، گنجلریمیز محض بو روح و دوشونجهیه صاحب اولاجاقلار. تورک اینسانی قاراباغ حقیقتلرینین دونیایا چاتدیریلماسی اوچون چالیشمالیدیر. بو مسئلهده آیدین، شاعر، یازار و ژورنالیستلریده اوزرینه چوخ بؤیوک میسسییا دوشور».
ق. پاشایئوا وورغولاییب کی، داغلیق قاراباغین ارمنیستانین ایشغالیندان آزاد ائدیلجیی گون اوزاقدا دئییل:
«سورییادا باییربوجاق، عراقدا تلافر، کرکوکده، کریمدا، آخیسکادا، قاراباغدا، هارادا اذیت چکن اینسانیمیز وارسا، اونلارا هر زامان الینیزدن گلن کمکی اسیرگهمهمهیه چاغیریرام. الله اینسانیمیزا هر زامان هر یئرده یاردیمچی اولسون».
ق. پاشایئوا تدبیرده کرکوکه حصر ائتدیی شعیرینی، عینی زاماندا، مؤلفی اولدوغو «بؤیوک آذربایجانیم» و «تورکییهم» شعیرینی سسلندیریب.
azb_Arab azb_Arab azb_Arab azb_Arab azb_Arab azb_Arab azb_Arab